અમદાવાદ: ધરોઈ ડેમમાંથી છોડવામાં આવેલું પાણી અમદાવાદ સાબરમતી નદીમાં આવી પહોંચ્યું છે. અગમચેતીની ભાગરુપે વાસણા બેરેજના તમામ દરવાજા ખોલી દેવામાં આવ્યું છે. હાલ સાબરમતી ધસમસતા પૂરના પાણીના લીધે બંને કાંઠે વહી રહી છે. નદીનું રૌદ્ર સ્વરુપ જોવા માટે શહેરીજનો પણ મોટી સંખ્યામાં ઉમટી પડ્યા છે. લોકો નદીમાં પાણી જોવા ન માત્ર રિવરફ્રન્ટ પર, પરંતુ તમામ બ્રિજો પર પણ ઉભા રહી ગયાં છે.